Ponto de Grenelle

La Ponto de Grenelle (plennome Ponto de Grenelle-Cadets-de-Saumur) estas vojponto en Parizo transiranta Sejnon kaj liganta la 15-an kaj 16-an arondismentojn. Ĝi estis konstruita inter 1966 kaj 1968 sur la loko de ponto konstruita en 1874, mem konstruita post la disfalo de unua ponto konstruita sur tiu loko en 1827. La Ponto de Grenelle transiras la Sejnon de la strato Linois (15-a arondismento, maldekstra bordo) ĝis la strato Maurice-Bourdet (16-a arondismento, dekstra bordo), kun apogo preskaŭ ĉe la laŭflua fino (sudokcidente) de Île aux Cygnes, ĉi tiu fino portanta kopion de la Statuo de Libereco. Tiu loko estas priservita per la metrostacioj Mirabeau, Charles Michels, Javel - André Citroën sur metrolinio 10 same kiel per la stacioj Javel kaj Avenue du Président Kennedy sur RER C. Vidu ankaŭ Île aux Cygnes 15-a arondismento de Parizo 16-a arondismento de Parizo Eksteraj ligiloj Ponto de Grenelle ĉe "Structurae"